ל'אווניר אילוסטרה

עמוד השער של ל'אווניר אילוסטרה מ-[[25 באוגוסט 1926]]
חלק מחברי המערכת של העיתון ל'אווניר אילוסטרה, קזבלנקה, 1926. יושבים משמאל לימין: עמרם אלמליח, לזר הזן, [[שמואל דניאל לוי, עומדים, משמאל לימין: ז'אק קאנסינו, יונתן תורש, מ"ד לוי ויעקב בן אזראף.]]
ל'אָוֶונִיר אִילוּסְטְרֶה (בצרפתית: L'Avenir Illustré; בעברית: העתיד המצויר) היה עיתון יהודי בשפה הצרפתית שפעל בקזבלנקה שבמרוקו בין השנים 1926–1940 תחת השלטון הקולוניאלי הצרפתי. 

העיתון ראה אור בצרפתית בתדירות משתנה: בשנותיו הראשונות כירחון והחל מ-1929 פורסם כדו-שבועון. 

מייסדו ועורכו היה יונתן טורש (Thursz), יהודי אשכנזי יליד פולין שהתחנך בבלגיה והיגר למרוקו בשנת 1923. בין מייסדיו ועורכיו נמנה גם שמואל דניאל לוי, פעיל ציוני יהודי-מרוקאי אשר נהג לפרסם מאמרים רבים, שבין היתר עסקו ביהדות העולם, יהדות מרוקו, הציונות, קמפיין השקל הציוני, ועוד. 

על רקע התנגדות השלטונות לפעילויות ציוניות, העיתון לא הכריז על עצמו ככזה, ומרבית חברי המערכת שלו היו נתינים של מעצמות אירופה ונהנו מחסינות יחסית. ערפולו היחסי באשר לציוניותו היה חלק מהסיבה שהוא הצליח לשרוד זמן רב, לעומת עיתונים אחרים.

העיתון קרא תיגר על הממסד היהודי ופנה לקהל צעיר הבקיא בתרבות מערב אירופה בקרב צעירי מוסדות כל ישראל חברים וקוראי הצרפתית על מנת לעורר פעולה מקרב הקהילה המקומית ולחשוף את קוראיו לחדשות מרחבי העולם היהודי בכלל והמפעל הציוני בארץ ישראל בפרט. מטרתו הייתה הנחלת ערכים יהודיים לאומיים עבור העילית המצומצמת של הקהילות היהודיות.

בעיתון מידע מפורט על חיי הקהילות במרוקו בתקופתו, הוא מכיל תצלומים והסברים על בעיותיה של החברה היהודית בקזבלנקה, וכמה מראשי העיתונאים היהודיים המקומיים החלו את דרכם בעיתון, ובהם יעקב אוחיון. 

ב-1940 סגרה ממשלת משטר וישי את העיתון. לאחר שנסגר העיתון מילא את מקומו התרבותי כתב העת "נוער" שראה אור בידי קבוצת קרל נטר וארגון כל ישראל חברים.

==ראו גם==
*לה ליברטה
*קול הקהילות

==לקריאה נוספת==
*הגר הלל וירון צור, יהודי קזבלנקה: עיונים במודרניזציה של הנהגה יהודית בתפוצה קולוניאלית, האוניברסיטה הפתוחה, תל אביב, תשנ"ו 1995.
*דוד גדג',[https://www.ybz.org.il/_Uploads/dbsArticles/2_david_150_152.pdf "דיוקנאות, ארץ-ישראל והקהילה היהודית במרוקו: שלושה דימויים חזותיים בעיתון L'Avenir Illustré"], פעמים, 152-150 (תשע"ז), עמ' 51-23.

==קישורים חיצוניים==
*[http://web.nli.org.il/sites/JPress/Hebrew/Pages/LAvenir-Illustre.aspx ל'אווניר אילוסטרה], באתר הספרייה הלאומית
*[http://jpress.org.il/Olive/APA/NLI_heb/?action=tab&tab=browse&pub=LRI ל'אווניר אילוסטרה], באתר עיתונות יהודית היסטורית - גרסה בת חיפוש בכל טקסט העיתון
*[http://jic.tau.ac.il/moreshet/_repositoryTL15/1000259025.pdf ייסוד ל'אווניר אילוסטרה], מתוך: יהודי קזבלנקה - עיונים במודרניזציה של הנהגה יהודית בתפוצה קולוניאלית, האוניברסיטה הפתוחה, תל אביב, תשנ"ו 1995 
*[http://ybz.org.il/_Uploads/dbsDocumentationsAttachedFiles/905.jpg הסכם ניהול ל'אווניר אילוסטרה], באתר יד יצחק בן-צבי 
* [https://web.archive.org/web/20130928064045/http://jic.tau.ac.il/moreshet/reshuma.asp?key=1000546 הפעילות הציונית בקזבלנקה וייסודו של העיתון הציוני המקומי ל'אווניר אילוסטרה], קטעים מספרם של ירון צור והגר הלל "יהודי קזבלנקה: עיונים במודרניזציה של הנהגה יהודית בתפוצה קולוניאלית" הוצאת האוניברסיטה הפתוחה, ת"א, תשנ"ו, עמ' 126, 137, 155-146
* [https://web.archive.org/web/20130928064022/http://jic.tau.ac.il/moreshet/reshuma.asp?key=1000542 מצוקות החיים ברובע היהודי בקזבלנקה כפי שאלו משתקפות בעיתון הציוני המקומי ל'אווניר אילוסטרה], שם, עמ' 200-172
* 

==הערות שוליים==

קטגוריה:יהדות מרוקו
קטגוריה:עיתונות יהודית
קטגוריה:קזבלנקה
קטגוריה:עיתונות יהודית במרוקו
קטגוריה:צרפת: עיתונים
קטגוריה:בין שתי מלחמות העולם
קטגוריה:ציונות במרוקו